ครม. อนุมัติงบประมาณเพิ่มเติม 129 ล้านบาท จัดหารถชีวนิรภัยตรวจโควิด-19
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุม ครม. อนุมัติงบประมาณเพิ่มเติม 129 ล้านบาท สำหรับโครงการจัดหารถเก็บตัวอย่างชีวนิรภัย โดยแบ่งเป็น 2 แบบ ได้แก่ รถเก็บตัวอย่างชีวนิรภัย 11 คัน และรถห้องปฏิบัติการเคลื่อนที่ในการตรวจวิเคราะห์ผล covid-19 อีก 11 คัน ซึ่งรัฐบาลมีแผนที่จะใช้รถเก็บตัวอย่างทั้ง 2 แบบ ในช่วงเดือนสิงหาคมและกันยายน 2564 ปัจจุบันมีรถใช้งานวิเคราะห์ผลด่วนพิเศษ 5 คันควบคู่กับรถเก็บตัวอย่างชีวนิรภัย 21 คันในการค้นหาเชิงรุกแบบเบ็ดเสร็จในสถานที่จริงตามสถานที่ต่างๆ โดยบางส่วนเป็นรถวิเคราะห์ผลด่วนพิเศษที่ได้รับพระราชทานมาด้วย